**Ating Dibdibin - Taguig Launch**

**March 26, 2012**

**By Kara Magsanoc-Alikpala, founder, ICANSERVE Foundation**

Magandang umaga Hon. Mayor LaniCayetano, mga city councilors ng Taguig, Dr. Isaias Ramos, Dr. Erlina Rayos Del Sol, Dr. Roberto Abat, Dr. George Ignacio, Dr. Severina De la Cruz, Dr. Narciso Osorio, mga barangay health workers ng Taguig at Marikina, mga kapwa breast cancer survivors

Konting dagdag lang po sa sinabi ni Ms. Mary Anne Solomon.

Gusto kong ipakilala ang mga volunteers namin sa ICANSERVE. Si Lanie Eusebio, ang ICANSERVE Executive Director. Si Lynne Catuncan, program manager ng Ating Dibdibin. At ang mga board members naming: Crisann Celdran na isa sa mga nagtaguyod ng ICANSERVE. Libet Virata, Lian Chua, Veck Arjona, Tina Gutierrez, Bettina Osmena, Chairman of the Board…..siyempre si Mary Anne Solomon, ang aming Presidente.

Lahat po kami ay mga breast cancer survivors.

Isa sa mga Gawain namin ay ang magbigay lakas loob sa mga pasyente. Pero inaamin naming, madali magbigay ng payo, mahirap maging pasyente.

Marahil, di ninyo kami makilala noon. Kahit naka make up kami o magandang pananamit, o kahit naghahalakhak, kadalasan madilim pa din ang histura namin.

Noong nagpapagamot kami, mahirap mag-isip ng tama dahil hindi maganda ang pakiramdam , dahil nakakapagod at nakakasawa ang maraming pagpunta at mahabaang pila sa ospital at duktor.

Dagdag pa dito, maraming gastos, maraming utang. At bakit pa? Sabi naman ng iba, wala namang lunas iyan.

Pero heto kami malusog, napapasarap ng kain kung minsan, masaya. Buong tapang naming puwedeng sabihin ngayon na, may buhay ang aming buhay.

Mas may kabuluhan pati dahil napatunayan naming na sa kabila ng matinding krisis, may pag-asa dahil hindi kami tinalikuran ng Diyos.

Isa sa mahalagang natutunan naming ay maraming handang tumulong.

Kailangan lang natin aminin na kailangan natin ng saklolo.

At kailangan magtiyaga. Minsan, hindi kaagad darating angtulong.

‘Wag tayo mahiya lumapit sa ating mga kamag-anak o kaibigan o sa mga kinauukulan. Pride na lang po nagpapairal minsan kung sa akala natin na nakakaabala tayo sa iba.

Isipin na lang ninyo na nagbibay kayo ng pagkakataon sa iba na maging tulay sa mga biyaya ng Diyos.

Noong inumpisahan naming ang ICANSERVE Foundation, dahil dama naming ang nararamdaman ng bawat pasyente, tumapang ang apog naming sa paghingi ng tulong para sa mga may breast cancer lalo na sa mga walang kaya.

Sa awa ng Diyos, maraming tumugon.

At noong itinaguyod namin ang Ating Dibdibin, maraming taong dumaan bago kami nakahanap ng suporta. Pero nagtiyaga kami. At noong naumpisahan na, tuloy-tuloy na. Malaki ang pasasalamat namin sa mga naniwala.

Noong hinarap naming ang Ating Dibdibin kay Mayor Lani Cayetano, hindi na niya pinagpaliban ang kanyang desisyon. Batid niya ang halaga ng programa sa bawat pamilyang Pilipino. Kaagad niyang binigay ang matamis na OO.

Ganoon din ang nangyari sa mga nilapitan na kaakibat ng programang ito. Office ni Sen. Alan Peter Cayetano, sa TPDH o Taguig Pateros District Hospital, PGH, Philippine Cancer Society, Springfield at sa Marikina City. Lahat sila buong puso ang suporta.

Wari naming napamahal din ang mga taga City Health office sa programa dahil buong buo ang supporta nila sa pangangasiwa ni Dr. Isaias Ramos at ni Dr. Erlinda Rayos Del Sol. Natutuwa din kami sa mainit na pagtanggap ng mga city health workers. Mahalaga sa amin ang suporta nila dahil sila ang bayani ng programang ito.

At dahil nasugpo at nakaligtas kami sa kanser, wala kaming dahilan para talikuran ang mga nangangailangan. Wala kaming dahilan para mag relax at maging kampante sa buhay naming dahil lang matatag na ang aming mga pamilya..

May obligasyon kaming magbigay lakas loob sa bawat babae na nangangamba, hindi makatulog dahil nag-aalala siya sa magiging kinabukasan ng mga anak niya na maaaring lumaking walang nanay na nag-aaruga sa kanila.

Yun po ang mensahe namin sa ICANSERVE sa programang Ating Dibdibin.

May pag-asa.

May lunas ang breast cancer lalo na pag naagapan.

May tulong. Andiyan ang office ni Mayor Lani Cayetano, buong puwersa ng City Health Office at ang kanilang mga kasangga. Hindi po kayo pababayaan.

Andito rin po ang ICANSERVE kasama po niyo sa pagsagip ng buhay.

Higit sa lahat, kasama natin ang poong Maykapal. Kaya walang imposible.

Kailangan natin ang isa’tisa, kailangan natin magkaisa para panatiliing malusog at buo ang pamilyang Pilipino.

Maraming Salamat.